***Мұғалім мамандығы-барлық мамандықтың анасы***

***Профессия учителя- мать всех профессий на земле***

Мұғалім мамандығы-барлық мамандықтың анасы деп айтады. Иә, шындығында мұғалім барлық мамандық иесін тәрбиелейтін, жауапкершілігі жоғары, оқытып үйрететін абзал жандар.Ұстаз алдынан тәрбие алмайтын жан жоқ. Менің әке-шешемде, ағам да, бауырларым да білім мен тәрбиені ұлағатты ұстаздардан алды. Ғылым иесі ғалым да, ел қорғаған батыр да, тілінен бал тамған ақын да, темір балқытқан жұмысшы да, егін салған диқан да, мал баққан шопан да бәрі-бәрі ұстаздан білім, тәлім алған, сондықтан ұлағатты ұстаздарға бүкіл адам баласы құрметпен бас иеді.

Әрбір оқушының өз жүрегіне жақын сүйікті ұстазы да болады.Ұстаз- былайша айтқанда, мектептегі екінші анамыз. Сынып жетекшіміз бізге білім беруге, ой-пікірімізді тиянақтауға бар күшін жұмсап, атсалысып,білгенін үйретеді.Оқушының жаманын жасырып, жақсылығын асырады.

Қазақ тілі пәні мұғалімі биік шеберлігімен, адамгершілігімен бізді баурап алады, ал тарих пәні мұғалімі болса сабағын тартымды да әрі қызықты еткізіп өткізеді.Оқушының сабаққа қызықтыру мақсатында пән мұғалімдері сыныптан тыс іс-шараларды жиі өткізеді.Ержеткен соң да, мектеп пен ұстазын қимайтын оқушылар да кездеседі.Жоғарғы оқу орнын бітіріп, үлкен азаматтар қатарына қосылғаннан кейін де ұстаздарын іздеп келіп жататындар да аз емес.Бұның барлығы ұстаздарға байланысты.Кейбір оқушыларға ұстаз анасындай болып кетеді. Ал ана әрбір адам баласына қымбат жан. Ананы қалай ардақтасақ, ұстазды да солай ардақтауымыз керек. Менің ойымша өмірдегі қадірлі орын-мұғалімдікі.Мен өзімнің ұстаздарыма төл мерекесінде шығармашылық табыс, қажымас қайрат, отбасына амандық, мықты денсаулық тілеймін.

«М.Ғабдуллин атындағы ЖББОМ» КММ-нің

7 «Ә» сынып оқушысы

Белгумбаева Торғын